Luxemburg (provinsie)

Luxemburg

Luxembourg

Provinsie

Uitsig op Villance

Vlag

Wapen

Ligging van die provinsie Luxemburg in België

Kaart van die provinsie Luxemburg

Koördinate: 49°55′N 5°25′O﻿ / ﻿49.917°N 5.417°O﻿ / 49.917; 5.417
Land|  België
Gewes|  Wallonië
Hoofstad| Aarlen
Regering

• Goewerneur| Olivier Schmitz (LE)
Oppervlak

[1]

• Totaal| 4 459,25 km2 (1 721,73 vk. myl)
Bevolking

[2]

• Totaal| 293 967
• Digtheid| 66/km2 (170/vk. myl)
| 1 Januarie 2023
Tydsone| UTC+01:00 (MET)
• Somertyd| UTC+02:00 (MEST)
Webwerf| www.province.luxembourg.be

Luxemburg (Frans: Luxembourg, Nederlands: Luxemburg, Duits: Luxemburg, Waals: Lussimbork, Luxemburgs: Lëtzebuerg) is 'n Belgiese provinsie in Wallonië. Die provinsie het 'n bevolking van sowat 294 000 in 2023 gehad en beslaan 'n oppervlakte van 4 459 km² met 'n bevolkingsdigtheid van 66 per km². Die hoofstad is Aarlen (Arlon/Arel).

Luxemburg lê in die suidooste van België en grens in die ooste aan die Groothertogdom Luxemburg en in die suide aan die Franse geweste Lotaringe en (vir 'n stukkie) Champagne-Ardenne. In Luxemburg word Frans en Wallonies[3] gepraat, behalwe in die suidooste teen die grens met die Groothertogdom Luxemburg waar daar ook Luxemburgs gepraat word, die Arelerland. In die suide teen die grens met Lotaringe word naas Frans ook Gaumais gepraat.[4]

Luxemburg lê grotendeels in die Ardenne, behalwe die uiterste noordweste wat in die Famenne en die Condroz lê en die uiterste suide wat Belgies Lotaringe of die Gaume genoem word. Deur die suider deel van die provinsie vloei die Semoisrivier en deur die noorder deel die Ourtherivier. Die Baraque de Fraiture in die munisipaliteit Vielsalm is met 652 meter die hoogste heuwel in Luxemburg en die op twee na hoogste van België.[5]

## Administratiewe indeling

[wysig | wysig bron]

Luxemburg is in administratiewe opsig in vyf arrondissemente verdeel:

* Arrondissement Arlon
* Arrondissement Bastoge
* Arrondissement Marche-en-Famenne
* Arrondissement Neufchâteau
* Arrondissement Virton

Die arrondissimente is in 43 munisipaliteite verdeel.

Kaart van die arrondissemente en munisipaliteite

## Verwysings

[wysig | wysig bron]

1. ↑ Statbel
2. ↑ Statbel
3. ↑ Wallonies word nog tot 'n mindere mate gepraat.
4. ↑ Gaumais is 'n variant van Lorreins.
5. ↑ Die hoogste heuwels van België is die Signal van Botrange (694 meter) en die Weißer Stein (693 meter) in die provinsie Luik.

## Eksterne skakels

[wysig | wysig bron]

* Wikimedia Commons het meer media in die kategorie Luxemburg (provinsie).
* (fr)  Amptelike webwerf van die provinsie Luxemburg

Hierdie artikel is ’n saadjie. Voel vry om Wikipedia te help deur dit uit te brei.

Provinsies, geweste en gemeenskappe van België |

|

Brusselse Hoofstedelike Gewes
Vlaamse Gewes: Antwerpen | Limburg | Oos-Vlaandere | Vlaams-Brabant | Wes-Vlaandere
Waalse Gewes: Brabant wallon (Waals-Brabant) | Hainaut (Henegouwe) | Liège/Lüttich (Luik) | Luxembourg (Luxemburg) | Namur (Namen)
Vlaamse Gemeenskap |  Franse Gemeenskap |  Duitse Gemeenskap

Normdata

Internasionaal|

* ISNI
* VIAF

Nasionaal|

* Duitsland
* Verenigde State
* Tsjeggië
* Israel

Geografies|

* MusicBrainz-area